Þingræður haldnar á Alþingi Íslendinga



Nefndin hefur athugað málið og leggur til, að frv. verði samþ. Spurt hefur verið um rökstuðning fyrir þörf landssmiðjunnar til efniskaupa, og sendi ég forstjóra landssmiðjunna erindi og bað hann um upplýsingar, en þær liggja ekki fyrir nú, en verða væntanlega fyrirliggjandi við 3. umræðu. Nefndin leggur því til., að frumvarpið verði samþ. eins og það liggur fyrir.



Á þskj. 30 hefur fjhn. lýst sig samþykka frv. þessu, sem heimilar ríkisstj. að taka lán allt að 7 millj. kr. sem stofnkostnað fyrir lýsisherzluverksnriðju. Hv. 1. þm. Eyf. skrifaði undir nál. með fyrirvara, sem hann væntanlega gerir grein fyrir nú í umræðunum.



Ég skrifaði undir með fyrirvara eingöngu til þess að tryggja mig, þar eð ég hafði ekki kynnt mér málið nógu rækilega, en nú er minn fyrirvari viður fallinn.

Frsm. (Bernharð Stefánsson) Menntmn. ber fram brtt. á þskj. 32. Þessar brtt. eru ekki stórvægilegar efnislega, og skal ég játa, að flest ákvæðin í þeim hefðu getað verið í reglugerðinni, sem ráðgerð var samkvæmt brbl. Í till. er lagt til að fjölga greinunum og setja inn nánari ákvæði, sem þó breyta ekki eða raska frumvarpinu eins og það lá fyrir. Að nefndin ber fram þessar brtt. er til samkomulags við hv. þm. N.-M., sem borið hefur fram víðtækari brtt., en mun fallast á brtt. nefndarinnar. Þó er það l. liður í þessum brtt., sem rétt var að taka upp í lögin og hefur mikla þýðingu. Það er ætlazt til, að það verði 4. gr. laganna og þar ákveðin laun starfsmanna á Keldum. Það virðist eðlilegt, að launin séu ákveðin með lögunum, en ekki með geðþótta ráðherra. Ég fyrir mitt leyti tel 6. lið óþarfan, en hann skaðar þó ekki, en samkv. honum falla úr gildi ákvæði laga nr. 64 frá 7. maí 1940. Skoðun mín er, að engin ákvæði téðra laga komi í bága við frumvarpið, en fjalli hins vegar um hliðstæð verkefni, en þetta getur ekki skaðað, að ef einhver ákvæði þessara laga komi í bága við frumvarpið, þá falli þau niður. Álítur n. því, að engu spilli, þótt þetta sé tekið upp í lögin.

Fjmrh. (Pétur Magnússon) Brtt. á þskj. 32 eru samdar í samráði við mig, og mun ég greiða þeim atkvæði. Gert er ráð fyrir, að forstöðumaðurinn annist kennslu við háskólann án sérstakrar aukaþóknunar, enda hafi hann jafnhá laun og prófessorar. Þetta vildi ég aðeins taka fram.



Út af brtt. á þskj. 32 lýsi ég yfir því, að ég tek aftur brtt. mínar á þskj. 28, enda þótt ég sjái eftir 4. gr., en sætti mig við það og tek till. mínar aftur.



Út af 3. lið langar mig til að fá nokkrar upplýsingar. Mér virðist, að við stofnunina verði margir dýralæknar og sérfræðingar og menntmrh. eigi að ákveða tölu þeirra. Ég vil gjarnan fá upplýsingar um fjölda þeirra, því að það munar miklu fyrir ríkissjóð, hver tala þeirra er.



Gert er ráð fyrir, að einn dýralæknir vinni við stofnunina og einn annar sérfræðingur. Annars er ekki gott að ákveða bindandi tölu starfsmanna, áður en stofnunin tekur til starfa. Ég dæmi ekki um, hvort varhugavert er að gefa frjálsar hendur um starfsmannafjölda, en ef það er misnotað, þá hefur löggjafarvaldið tækifæri til að takmarka starfsmannafjöldann síðar meir. Má því vel vera, að ástæða væri til að setja þrengri takmarkanir, en að óreyndu tel ég það óþarft.